
DR 30.10.2014  69  

  
Yang Berhormat Baling saya pun tak tahu tetapi nampaknya macam riuh rendah 

juga apabila Yang Berhormat Baling berbahas. Saya sempat berjumpa dengan beliau di 
pintu. Dia berpesan dengan saya dia beritahu bahawa, “Yang Berhormat Emy, kita ini 
kawasan yang paling bahagia. Yang mana Baling 84.51 peratus, Majlis Daerah Baling 
antara yang bahagia yang dalam Malaysia dan Masjid Tanah yang terangkum dalam Majlis 
Perbandaran Alor Gajah pun sama juga bahagia 81.43 peratus.”  

Yang mana saya nak beritahu ini, maksudnya apabila bahagia, itu maksudnya 
mereka bahagia, jadi kita ini bolehlah dijadikan contoh sebagai pemimpin. Bukan hanya 
soal kebahagiaan tidak lagi terhad kepada menerima manfaat pembangunan sahaja tetapi 
ia melibatkan setiap rakyat dalam proses pembangunan fizikal, sosial dan juga ekonomi 
melalui konsep pemerkasaan, perwakilan dan rundingan bersama.  

Tuan Yang di-Pertua, saya ingin mengambil kesempatan di sini untuk menyatakan 
bahawa hari ini jika dibandingkan dengan dahulu, wanita jauh lebih maju daripada wanita 
zaman dahulu. Yang mana sejak 50 tahun dahulu Malaysia telah banyak melaburkan duit 
dan tenaga bagi memastikan kaum wanita mendapat tempat di institut pengajian. Setakat 
ini, usaha ini telah menunjukkan hasil yang memberangsangkan.  

Institut pendidikan tinggi swasta dan juga awam telah mempunyai bilangan pelajar 
wanita yang amat tinggi. Pada tahun lepas, jumlahnya adalah sebanyak 683,345 yang 
membawa jumlah sebanyak 62 peratus manakala bilangan lelaki adalah 38 peratus. 
Jabatan Perangkaan telah mengeluarkan Laporan Penyiasatan Tenaga Buruh yang 
menyatakan jumlah pekerja yang mempunyai latar belakang pendidikan tertiary sebanyak 
3,253,400. Daripada jumlah tersebut, yang hebatnya daripada jumlah tersebut 52 peratus 
merupakan daripada kaum wanita yang bersamaan dengan 1,685,800 orang. 

Ini juga membawa laporan yang sama menyatakan bahawa kadar penyertaan 
tenaga buruh wanita telah meningkat daripada 52.4 peratus pada tahun 2013, naik daripada 
sebelumnya 49.5 peratus. Laporan yang dikeluarkan hanya merangkumi jumlah wanita 
yang berada dalam sektor pekerjaan. Akan tetapi bagaimana pula dengan wanita yang 
tidak berada dalam sektor pekerjaan dan menjadi suri rumah sepenuh masa? 

Wanita ini merupakan wanita yang berpelajaran tinggi dan pernah bekerja untuk 
beberapa tahun. Akan tetapi setelah tamat pengajian mereka memilih untuk berhenti atas 
beberapa faktor seperti masalah kekeluargaan, mempunyai anak yang tidak sihat, 
mempunyai ibu bapa yang tidak sihat, mempunyai anak-anak yang perlu dibesarkan atau 
mereka tidak mahu terlepas saat-saat untuk membesarkan permata-permata dalam 
kehidupan mereka. Ini kerana saya juga mempunyai ramai sahabat-sahabat kaum wanita 
yang berkerjaya, yang berjaya, yang terpaksa melepaskan kerjaya masing-masing demi 
membesarkan anak-anak mereka. Dengan izin, but the children grow up eventually dan 
tanggungjawab wanita ini kepada keluarga akan semakin berkurangan. 

Saya berpendapat bahawa ia adalah sangat merugikan kepada diri sendiri, 
keluarga, masyarakat dan juga negara kerana mereka tidak akan menjadi sebahagian 
daripada penyumbang ekonomi. Walhal mereka berbakat, mereka berpendidikan, mereka 
mempunyai potensi kemahiran yang sangat baik serta pengalaman dan juga berkebolehan. 
Sebuah artikel daripada The Establishment Post telah menyatakan jika Malaysia dapat 
menaikkan kadar penyertaan tenaga buruh wanita kepada 55 peratus, KDNK akan dapat 
ditingkatkan 2 peratus setiap tahun.  

Akan tetapi masalahnya ramai wanita yang meninggalkan tempat kerja dan tidak 
kembali. Kononnya hanya untuk sementara tetapi langsung tidak kembali ke tempat kerja 
masing-masing. Malaysia kini berada di tahap 52.4 peratus. Sedikit sahaja lagi kita akan 
dapat mencapai 55 peratus jika kita dapat menyokong, dapat membuat promosi supaya 
wanita-wanita ini akan dapat kembali bekerja. 

Berdasarkan The Malaysian Economic Monitor: Unlocking Women Potential by 
The World Bank, kadar tenaga buruh wanita di Malaysia bersifat single pick. Berbeza 
dengan wanita di Jepun dan juga Korea yang bersifat double pick. Ini kerana mereka 
kembali semula ke sektor pekerjaan setelah berehat seketika dan kembali untuk 
menyumbang kepada negara mereka.  



Yang Berhormat Baling saya pun tak tahu tetapi nampaknya macam riuh rendah. juga apabila Yang Berhormat Baling berbahas. Saya sempat berjumpa dengan beliau di pintu. Dia berpesan dengan saya dia beritahu bahawa, "Yang Berhormat Emy, kita ini kawasan yang paling bahagia. Yang mana Baling 84.51 peratus, Majlis Daerah Baling antara yang bahagia yang dalam Malaysia dan Masjid Tanah yang terangkum dalam Majlis Perbandaran Alor Gajah pun sama juga bahagia 81.43 peratus.". Yang mana saya nak beritahu ini, maksudnya apabila bahagia, itu maksudnya mereka bahagia, jadi kita ini bolehlah dijadikan contoh sebagai pemimpin. Bukan hanya soal kebahagiaan tidak lagi terhad kepada menerima manfaat pembangunan sahaja tetapi ia melibatkan setiap rakyat dalam proses pembangunan fizikal, sosial dan juga ekonomi melalui konsep pemerkasaan, perwakilan dan rundingan bersama. Tuan Yang di-Pertua, saya ingin mengambil kesempatan di sini untuk menyatakan bahawa hari ini jika dibandingkan dengan dahulu, wanita jauh lebih maju daripada wanita zaman dahulu. Yang mana sejak 50 tahun dahulu Malaysia telah banyak melaburkan duit dan tenaga bagi memastikan kaum wanita mendapat tempat di institut pengajian. Setakat ini, usaha ini telah menunjukkan hasil yang memberangsangkan. Institut pendidikan tinggi swasta dan juga awam telah mempunyai bilangan pelajar wanita yang amat tinggi. Pada tahun lepas, jumlahnya adalah sebanyak 683,345 yang membawa jumlah sebanyak 62 peratus manakala bilangan lelaki adalah 38 peratus. Jabatan Perangkaan telah mengeluarkan Laporan Penyiasatan Tenaga Buruh yang menyatakan jumlah pekerja yang mempunyai latar belakang pendidikan tertiary sebanyak 3,253,400. Daripada jumlah tersebut, yang hebatnya daripada jumlah tersebut 52 peratus merupakan daripada kaum wanita yang bersamaan dengan 1,685,800 orang. Ini juga membawa laporan yang sama menyatakan bahawa kadar penyertaan tenaga buruh wanita telah meningkat daripada 52.4 peratus pada tahun 2013, naik daripada sebelumnya 49.5 peratus. Laporan yang dikeluarkan hanya merangkumi jumlah wanita yang berada dalam sektor pekerjaan. Akan tetapi bagaimana pula dengan wanita yang tidak berada dalam sektor pekerjaan dan menjadi suri rumah sepenuh masa?. Wanita ini merupakan wanita yang berpelajaran tinggi dan pernah bekerja untuk beberapa tahun. Akan tetapi setelah tamat pengajian mereka memilih untuk berhenti atas beberapa faktor seperti masalah kekeluargaan, mempunyai anak yang tidak sihat, mempunyai ibu bapa yang tidak sihat, mempunyai anak-anak yang perlu dibesarkan atau mereka tidak mahu terlepas saat-saat untuk membesarkan permata-permata dalam kehidupan mereka. Ini kerana saya juga mempunyai ramai sahabat-sahabat kaum wanita yang berkerjaya, yang berjaya, yang terpaksa melepaskan kerjaya masing-masing demi membesarkan anak-anak mereka. Dengan izin, but the children grow up eventually dan tanggungjawab wanita ini kepada keluarga akan semakin berkurangan. Saya berpendapat bahawa ia adalah sangat merugikan kepada diri sendiri, keluarga, masyarakat dan juga negara kerana mereka tidak akan menjadi sebahagian daripada penyumbang ekonomi. Walhal mereka berbakat, mereka berpendidikan, mereka mempunyai potensi kemahiran yang sangat baik serta pengalaman dan juga berkebolehan. Sebuah artikel daripada The Establishment Post telah menyatakan jika Malaysia dapat menaikkan kadar penyertaan tenaga buruh wanita kepada 55 peratus, KDNK akan dapat ditingkatkan 2 peratus setiap tahun. Akan tetapi masalahnya ramai wanita yang meninggalkan tempat kerja dan tidak kembali. Kononnya hanya untuk sementara tetapi langsung tidak kembali ke tempat kerja masing-masing. Malaysia kini berada di tahap 52.4 peratus. Sedikit sahaja lagi kita akan dapat mencapai 55 peratus jika kita dapat menyokong, dapat membuat promosi supaya wanita-wanita ini akan dapat kembali bekerja. Berdasarkan The Malaysian Economic Monitor: Unlocking Women Potential by The World Bank, kadar tenaga buruh wanita di Malaysia bersifat single pick. Berbeza dengan wanita di Jepun dan juga Korea yang bersifat double pick. Ini kerana mereka kembali semula ke sektor pekerjaan setelah berehat seketika dan kembali untuk menyumbang kepada negara mereka.